**ԱՄՓՈՓԱԹԵՐԹ**

**«Գնում կատարելու ընթացակարգի առանձնահատկություններ սահմանելու մասին»** **ՀՀ կառավարության որոշման նախագծի վերաբերյալ**

|  |  |
| --- | --- |
|  **1. ՀՀ ֆինանսերի նախարարություն** | **20.03.2023թ.** |
| N 01/26/5315-2023 |
|  | Ի կատարումն ՀՀ վարչապետի 15/03/2023թ. թիվ 02/11.3/8929-2023 հանձնարարականի՝ ուսումնասիրելով կից ներկայացված ՀՀ կառավարության որոշման նախագիծը՝ հայտնում ենք, որ առաջարկություններ չունենք: | **Ընդունվել է ի գիտություն։** |
| **2. ՀՀ արդարադատության նախարարություն** | **20.03.2023թ.** |
|  **N 01/27.2/13866-2023** |
|  | .«Գնման գործընթացի կազմակերպման առանձնահատկություններ սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում անհրաժեշտ է հստակ հղում կատարել «Գնումների մասին» օրենքի 5-րդ հոդվածի 1-ին մասի 6-րդ կետին՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 2-րդ մասի կարգավորումը, որի համաձայն՝ *նորմատիվ իրավական ակտերով սահմանված նորմերի անհիմն կրկնություններից խուսափելու նպատակով իրավական ակտում կիրառվում են հղումներ: Հղումները նորմատիվ իրավական ակտի հոդվածներում, մասերում, կետերում, ենթակետերում, պարբերություններում նորմատիվ իրավական այլ ակտի հոդվածներին, մասերին, կետերին, ենթակետերին, պարբերություններին, ինչպես նաև նորմատիվ իրավական այլ ակտերին կամ դրանց առանձին դրույթներին կիրառվում են նաև, երբ անհրաժեշտ է ընդգծել այդ դրույթների փոխադարձ կապը:*Միաժամանակ, այս համատեքստում անհրաժեշտություն կառաջանա վերանայելու Նախագծի վերնագիրը՝ այն համապատասխանեցնելով «Գնումների մասին» օրենքի 5-րդ հոդվածի 1-ին մասի 6-րդ կետի կարգավորմանը:2. Նախագծի 1-ին կետի 2-րդ ենթակետով նախատեսվող կարգավորումն անհրաժեշտ է վերանայել, մասնավորապես՝ «10» թիվը փոխարինել «5» թվով, իսկ «5» թիվը՝ «10» թվով՝ նկատի ունենալով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 1-ին ենթակետի ե. պարբերության և 9-րդ ենթակետի դրույթները:3. Նախագծի 2-րդ կետով նախատեսվող կարգավորումն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 6-րդ մասի կարգավորումը, որի համաձայն՝ *անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:* | **Ընդունվել է։****Չի ընդունվել քանի որ սույն կառավարության որոշման բուն նպատակը առանձնահատկություն սահմանելն է։****Ընդունվել է։** |
| **3. ՀՀ քաղաքաշինության կոմիտե** |  |
|  |
| 1. | **«**Փառք աշխատանքին» (Բանվորի արձան) քանդակի վերականգնման աշխատանքների ձեռքբերման՝ Հայաստանի Հանրապետության կառավարության որոշման նախագծի վերաբերյալ առաջարկում ենք, որ նախագծում հստակեցնել նախաորակավորման փաստաթղթերի ներկայացման ընթացակարգն ու ժամկետները, մասնավորապես պարզ չէ, թե որ փուլում և ինչ կարգավիճակում (մասնակից թե հաղթող) գտնվող մասնակցի կողմից է դրանք ներկայացվում:Միաժամանակ հայտնում ենք, որ ներկայացված փաթեթում անհրաժեշտ է ներառել առաջադրանք, որում հստակ սահմանված լինեն մրցույթի անցկացման ժամկետները, մրցանակային տեղերի քանակը, մրցույթի բյուջեից առանձնացված մրցանակային ֆոնդը, մասնակիցների աշխատանքների դիմաց պարգևատրման առկայությունը և այլն: ՀՀ քաղաքաշինության կոմիտեն կրկին տեղեկացնում է, որ պատրաստակամ է աջակցելու քանդակի վերականգնման աշխատանքների մրցույթի անցկացման ծրագրին: | Ընդունվել է ի գիտություն։Տեղեկացնում ենք, որ նախաորակավորման փաստաթղթերի ներկայացման ընթացակարգն ու ժամկետները սահմանված են Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ, ուստի սույն որոշման նախագծի ընդունումից հետո հայտարարվելիք մրցույթային հրավերում են արտացոլված լինելու քաղաքաշինության կոմիտեի դիտարկումները։ |